

SERVEI D'ASSESSORAMENT OCTUBRE 2019

* **INFORMACIÓ SOBRE EL SERVEI D’ASSESSORAMENT**

**1. Informació sobre el Servei d’assessorament en la formació professional del sistema educatiu**

Servei d'assessorament en la formació professional del sistema educatiu i el Servei de reconeixement acadèmic dels aprenentatges assolits mitjançant l'experiència laboral o en activitats socials són dues actuacions regulades a la [Resolució ENS/1891/2012](http://www20.gencat.cat/portal/site/portaldogc/menuitem.c973d2fc58aa0083e4492d92b0c0e1a0/?vgnextoid=485946a6e5dfe210VgnVCM1000000b0c1e0aRCRD&appInstanceName=default&action=fitxa&documentId=617026), de 23 d'agost, d'organització de diverses mesures flexibilitzadores i actuacions en la formació professional inicial.

El **Servei d'assessorament en la formació professional del sistema educatiu** s'adreça a les persones adultes interessades a obtenir la diagnosi de les seves possibilitats formatives i de promoció professional, i l'itinerari formatiu més adequat per aconseguir l'objectiu de qualificació més idoni. Aquesta diagnosi és un requisit previ per participar en el reconeixement acadèmic dels aprenentatges assolits mitjançant l'experiència laboral o en activitats socials.

Per la seva banda, el **Servei de reconeixement acadèmic dels aprenentatges assolits mitjançant l'experiència laboral o en activitats socials** s'adreça a les persones amb experiència laboral mínima de **2 anys amb contractes de treball** en activitats socials que vulguin tenir un reconeixement acadèmic dels aprenentatges adquirits relacionats amb un determinat cicle formatiu.

És imprescindible disposar de l'informe del servei d'assessorament o document equivalent de convocatòries d'acreditació o validació amb l'orientació i/o assessorament fet del mateix títol o d'un títol afí.

* Servei que presta el centre educatiu, a sol·licitud de la persona interessada, de forma personalitzada, que consisteix en la identificació i l’anàlisi detallat de les capacitats i expectatives professionals, i la identificació i valoració de les ofertes formatives amb les seves variants, i que conclou amb l’elaboració i lliurament de l’informe d’assessorament.
* Requisit previ per participar al reconeixement acadèmic dels aprenentatges assolits mitjançant l’experiència laboral o en activitats socials**.**

**2. Preu del Servei d'assessorament: 60€ (**Hi ha diferents supòsits de bonificacions i exempcions d’aquest preu públic)

**3. Oferta de places del centre per família el Octubre de 2018:**

|  |  |
| --- | --- |
| Família professional | Places |
| CFPM 0101 - Conducció d'activitats fisicoesportives en el medi natural | 3 |
| CFPS 0151 - Animació d'activitats físiques i esportives | 3 |
| CFPM SC10 - Atenció a persones en situació de dependència | 12 |

4. Com podeu sol·licitar aquest servei? Cal fer una sol·licitud presencial al centre INSTITUT LA BASTIDA i la família professional de la que es vol rebre assessorament.

* Període d’admissió de les sol·licituds pel servei d’assessorament: **del 4 d’octubre 2019 al 18 d’octubre del 2019.**

* **Criteris d’admissió**:L’ordre d’admissió, als centres del Departament, es realitzarà d’acord amb la major edat de la persona sol·licitant.
* **Publicació de les llistes d’admesos**:**el 21 d’octubre de 2019 es publicarà la llista a la web i al centre.**
* **La presentació de documentació a la secretària del centre: del 22 al 25 d’octubre de  2019;**
* Full de sol·licitud imprès amb les dades personals i la família professional

escollida

* Fotocòpia del DNI, NIE o Passaport, acompanyat de l’original per a la seva

verificació.

* Document justificatiu de la bonificació o l’exempció del preu públic, si és el cas.
* Resguard de pagament del preu establert.
* **Pagament del servei: A**mb un codi de barres que li proporcionarà el centre quan vingui a matricular-se.

**Important: recordeu posar “taxa servei d’assessorament” i nom complert de la persona que sol·licita el servei.**

**Recordeu que hi ha diferents supòsits de bonificacions i exempcions.**

**Bonificacions i excepcions del preu públic**

* Seran aplicables, amb la justificació documental prèvia, les exempcions i bonificacions següents:
  + **Bonificacions**: Les persones membres de famílies nombroses de categoria general i les persones membres de famílies monoparentals, tenen una bonificació del 50% dels imports dels preus públics, sense que ambdues bonificacions siguin acumulables.
  + **Exempció del pagament**: Les persones en les que es doni alguna d’aquests situacions estaran exemptes del pagament del servei.
    - Les persones membres de famílies nombroses de categoria especial.
    - Les persones que posseeixin la declaració legal de minusvàlua en un grau igual o superior al 33%.
    - Les persones subjectes a mesures privatives de llibertat.
    - Les víctimes d’actes terroristes, els seus cònjuges i els seus fills.

* ***A partir del 28 d’octubre del 2019 s’iniciaran les sessions d’assessorament. Rebreu un correu/o trucada/o es farà pública la convocatòria. En cas que no pugueu assistir a la sessió cal que ho comuniqueu amb antelació.* *La no assistència sense justificació comportarà la pèrdua dels drets a rebre l’assessorament i del reemborsament del preu del servei.***